# Rime milanesi (Pertusati)/In lod del Pader Cingia Predicator. Franzesch Pertusaa al sciur Don Giuli Dugnan.

../Contra l'usanza de portà i man fognaa in di colzon. ../Al sciur Don Felipp Piazz che l'era rabbiaa per on moschin che gh'eva andaa in d'on œucc. IncludiIntestazione 6 ottobre 2024 25% Da definire
Rime milanesi Francesco Pertusati 1817 CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/In_lod_del_Pader_Cingia_Predicator._Franzesch_Pertusaa_al_sciur_Don_Giuli_Dugnan.&oldid=- 20241006172024 //it.wikisource.org/w/index.php?title=Rime_milanesi_(Pertusati)/In_lod_del_Pader_Cingia_Predicator._Franzesch_Pertusaa_al_sciur_Don_Giuli_Dugnan.&oldid=- 20241006172024
In lod del Pader Cingia Predicator.
SONETT.
S’era a disnà in cà vosta on mercoldì, El prim de sta quaresma, e m’hii trattaa Inscì stupendament, che, stoo per dì, No podeva stà mej in carnevaa.
Cecch, me disessev, se vorrii vegni Ona vœulta, e pœù pù per sentì on Fras Predicator in sti contorni chì, El Pader Cingia, ve saroo obbligaa....
Se tratta d’ona væulta, e mi badee, Sciur sì, ve respondè, che vegnaroo Per fav la cort a San Bartolamee.
Sont chilò a l’indoman. Senti on Elia, Ch’el me incanta e innamora: e prœuva on poo, Hoo dovuu dì a mi istess, prœuva a stann via.
Sia pur comè se sia.
Bell o torber el dì, fiocca o tempesta, Sia giubbia, sia dominega, sia festa, L’andanna mia l’è questa. Al batt di des, no gh’è reson che tegna, A Sant Bartolamee bougna che vegna: De già che lu el me insegna Sto scima d’omm, sto brav Predicator A mett i gamb in spalla, se l’occor, Per i coss del Signor. Già me,vedii, el mè Giuli, l’è lì bella, E se trouvem arent in su la brella De l’istessa cappella. Ma no podii vedè nè immaginà L’ansia e el piasè che prœuvi e che el me dă Cont el sò predegà. Che forza d’argument, che erudizion, Che stupend dottrinal! che zel! che onzion, Che penetra el gippon! Lu el me terriss, se el me desquatta el maa Che dà la mort a l’anema, el peccaa. E ciami al Ciel pietaa. E chi no poss tegnimm dal menzona On predegon, che l’è on gran scœuj per chi ha Pur tropp de dovell fa.♡ El soggett l’è scabros, che pù d’inscì Nol pò vess, tant per quij che ha de sentì, Comè per chi ha de di.
Ma el nost Predicator l’ha toccaa i tast Cont’avvertenza tal, che i anem cast, Senza sentinn el guast, N’han avuu abborriment, e inluminaa Su la gravezza de quell tal brutt maa, Chi n’è tocch o impiastraa, Desingannaa de pù su certi error Che incallissen el cœur di peccator, N’han d’avè avuu dolor, E l’è da cred, o almanch la fuss inscì, Ch’abbien cercaa de confessass quell di Prima d’andà a dormì. Ma tornand in caresgia, se el terriss Desquattand i nost piagh per quant sien sgiss Lu el cura e lu el guariss. Lu el me imbalsama tutt, quand de l’amor, De la bontaa el me parla del Signor Vers de nun peccator. Lu el me insegna bell bell a tegnì in bria Quij passion, quij petitt che ne desvia Dai straa che menna a Dia: El Pader Cingia ai curt, già el se capiss, A componn i sò predegh el s’è miss Dal pè del Crocefiss. La calca de la gent l’è semper quella, Per no dì on’udienza propri bella, Che fa piasè a vedella.
Ma i coo bass, ma i sospir, ma l’attenzion De tucce d’ognidun l’indiccia el don Elpù rar, el pù bon, Con che el compensa de par sò el Signor La vita santa, l’umiltaa, i sudor Del sò Predicator. Cossa sarà de mi pover mazzucch, Che poss parangonamm a on omm de stucch Per cœur... e per coo ai zucch. Stoo inoraa a sentill, gusti el piasè De tanc bej coss che lu el me fa vedė Coi so predegh... ma che? Resti anmò quell che s’era ( oh! che spavent! ) In di coss del Signor mezz’indorment.